Afganistango lurrikara (2025)

2025eko abuztuaren 31n Afganistan ekialdean 6,0 (Mw) magnitudeko lurrikara bortitz eman zen.https://earthquake.usgs.gov/earthquakes/eventpage/us7000qsvj/executive Fenomeno horren eraginez gutixenez, iturri ofizialek jakitera eman dutenez, 812 pertsona hil ziren eta 2.500 lagun inguru zauritu ziren; ehunka etxebizitza suntsitu. Hainbat errepide blokeatuta gelditu ziren, eta zenbait herrixka bakartuta.

Ameriketako Estatu Batuetako geologia zerbitzuaren arabera, Richter eskalako sei graduko seismoaren epizentroa Nangarhar probintziatik 27 kilometro ekialdera zegoen, zortzi kilometroko sakoneran. 23:47an gertatu zen lurrikara, Euskal Herrian 20:47ak zirenean. Lurrikara Pakistango hiriburuan ere nabaritu zen, Islamabaden, epizentrotik 300 kilometrora.

Kalterik larrienak Kunar probintzian izan ziren: Pakistanekin muga egiten du probintzia horrek, eta Hindu Kush mendilerroko haranetan dago. Mendilerro horretan topo egiten dute Eurasiako plaka tektonikoak eta Indiakoak, eta lurrikarak horregatik dira hain ugariak zona horretan. Bestalde, beste zenbait faktorek eragiten dute lurrikaren kalteak are larriagoak izatea. Batetik, hango biztanle gehienak lastoz eta lokatzez egindako etxeetan bizi dira, hau da, lurrikarei eusteko ahulak diren eraikinetan. Bestetik, hara iristea ere ez da erraza, errepideak kaskarrak baitira, eta, gainera, lurrikarak zenbait errepide blokeatu zituen; hainbat herrixka erabat bakartuta geratu ziren.

 Erreferentziak 

 Kanpo estekak 
 EITBko irudiak.

Kategoria:Afganistango lurrikarak
Kategoria:2025eko lurrikarak
Kategoria:2025 Afganistanen